১৮ সফর

**১৮ সফর** হলো ইসলামি বর্ষপঞ্জির দ্বিতীয় মাস সফরের অষ্টাদশ দিন। এটি হিজরি চান্দ্র পঞ্জিকা অনুসারে বছরের ৪৮তম দিন। এই দিনের পর হিজরি বছর শেষ হতে আরো ৩০৬ বা ৩০৭ দিন বাকি থাকে।** **

## ঘটনাবলি
* ৬৫৮ হিজরি–হালাকু খানের হাতে দামেস্কের পতন ঘটে। হালাকু খানের সেনাপতি কেতবগা এই আক্রমণে নেতৃত্ব দেন।
* ৭১২ হিজরি– মঙ্গোলীয় খাগান মুহাম্মদ খোদাবান্দে উলজাইতো সিরিয়ায় আক্রমণ চালান। এটিকে তার সাম্রাজ্য বিস্তার ও রাজনৈতিক প্রভাব প্রদর্শনের প্রচেষ্টা হিসেবে ইতিহাসে উল্লেখ করা হয়েছে।
* ৯২৯ হিজরি– সেন্ট জনসের নাইটরা রোডস দ্বীপ ত্যাগ করে ইতালিতে চলে যান। এটি পোপ সপ্তম ক্লেমেন্টের আমন্ত্রণে হয়, যা মূলত ক্রুসেড পরবর্তী ইউরোপের ধর্মীয় ও রাজনৈতিক কূটনীতির অংশ হিসেবে ঘটে।
* ১২২০ হিজরি–মুহাম্মদ আলী পাশা মিশরের শাসনভার গ্রহণ করেন। তার শাসনকাল মিশরীয় ইতিহাসে একটি গুরুত্বপূর্ণ মাইলফলক হিসেবে গণ্য হয়। কারণ তিনি মিশরের আধুনিকায়ন করেন এবং মামলুকদের ক্ষমতা থেকে হটিয়ে দেন।
* ১২৪৩ হিজরি– মিশরীয় নৌবাহিনী ইব্রাহিম পাশার নেতৃত্বে গ্রীসের নাভারিন বন্দরে পৌঁছে।
* ১২৮৪ হিজরি– উসমানীয় সুলতান আব্দুল আজিজ ইউরোপীয় বিভিন্ন দেশে ৪৬ দিনের একটি সফর করেন। ইতিহাসে এটি একমাত্র উদাহরণ হিসেবে বিবেচিত হয়, যেখানে কোনো উসমানীয় সুলতান বিদেশ সফরে যান।
* ১৩০০ হিজরি–তৎকালীন ব্রিটিশ রাজা মিশরের নেতা আহমদ আরাবিকে নির্বাসন করে শ্রীলঙ্কায় পাঠায়।
* ১৩০২ হিজরি–মিশরীয় ইসলামি চিন্তাবিদ মুহাম্মদ আব্দুহু তিউনিসে পৌঁছান এবং জামিয়া জাইতুনের শিক্ষাবিদদের সঙ্গে সাক্ষাৎ করেন। তার সফর প্রায় চল্লিশ দিন স্থায়ী হয় এবং উত্তর আফ্রিকার ইসলামি শিক্ষাব্যবস্থার সাথে তার সংযোগ গড়ে তোলে।
* ১৩১১ হিজরি–উসমানীয় সাম্রাজ্য নতুন সম্মাননা পদক "হানদান আল উসমান" চালু করে। এটি প্রাপ্তবয়স্ক বয়সে পৌঁছানো প্রত্যেক রাজপুত্রকে প্রদান করা হতো। এছাড়া অল্পসংখ্যক বিদেশি শাসককেও এই পদক দেওয়া হয়।
* ১৩৪২ হিজরি – ব্রিটিশ সাম্রাজ্য ফিলিস্তিনে তাদের প্রতিনিধিত্বমূলক শাসন শুরু করে।
* ১৩৬৭ হিজরি–
** ভারত ও পাকিস্তানের মধ্যে বিতর্কিত কাশ্মীর ইস্যু সম্পর্কিত মামলা নিষ্পত্তির জন্য জাতিসংঘে তুলে ধরা হয়।
** হাগানাহ বাহিনী ফিলিস্তিনের শেখ শহরে (বর্তমানে তেল গনান) এক গণহত্যা চালায়, যেখানে প্রায় ৬০০ জন ফিলিস্তিনিকে হত্যা করা হয়। নিহতদের বেশিরভাগের মৃতদেহ শহরের ঘরগুলোতে পাওয়া যায়।
* ১৩৬৯ হিজরি– জাতিসংঘের ৩০৩ নং রেজল্যুশন প্রকাশিত হয়, যা জেরুজালেমকে স্থায়ী আন্তর্জাতিক ব্যবস্থার অধীনে রাখার বিষয় পুনর্ব্যক্ত করে।
* ১৩৮০ হিজরি – চাদ ফ্রান্স থেকে সম্পূর্ণ স্বাধীনতা লাভ করে। ফ্রাঁসোয়া টুম্বেলবাই দেশটির রাষ্ট্রপতি নির্বাচিত হন।
* ১৩৮৬ হিজরি– মরক্কোর রাজা দ্বিতীয় হাসান জরুরি অবস্থা ঘোষণা ও সংবিধান স্থগিত করার সিদ্ধান্ত নেন। এটি দেশজুড়ে রাজনৈতিক অস্থিরতা ও জনগণের অসন্তোষ মোকাবিলার জন্য করা হয়।
* ১৪০২ হিজর–  ইসরায়েল একটি আইন জারি করে, যা গোলান মালভূমিকে ইসরায়েলের ভূখণ্ডে যুক্ত করার নির্দেশ দেয়।
* ১৪০৯ হিজরি– আন্তর্জাতিক আদালত মিশরের পক্ষে তাবা অঞ্চলের বৈধ মালিকানা নিশ্চিত করে।
* ১৪২৫ হিজরি–সুদান সরকার ও দুই বিদ্রোহী সংগঠনের মধ্যে দারফুর অঞ্চলে যুদ্ধবিরতি চুক্তি স্বাক্ষরিত হয়, যা ‘দারফুর বিরোধ’ নামে পরিচিত।
* ১৪২৬ হিজরি–ইহুদিদের পুরিম উৎসব উদযাপনের নামে বসতি স্থাপনকারী ইহুদিরা জেরুজালেমের পুরনো শহরে হামলা করলে সাতজন জেরুজালেমবাসী আহত হন।
* ১৪৩১ হিজরি– ইরানের মহাকাশ সংস্থা ঘোষণা করে যে, তারা সফলভাবে একটি রকেট উৎক্ষেপণ করেছে, যার ভিতরে একটি জীবন্ত প্রাণী ছিল এবং সেটি নিরাপদে পৃথিবীতে ফিরে এসেছে।
* ১৪৩৫ হিজরি–সুদানি সেনাবাহিনী বিদ্রোহীদের দখল থেকে ১৭টি এলাকা মুক্ত করে।
* ১৪৩৬ হিজরি–ফিলিস্তিনি মন্ত্রী জিয়াদ আবু আইনের মৃত্যু হয়। ইসরায়েলি বাহিনী তেরমুসইয়া গ্রামে একটি শান্তিপূর্ণ প্রতিবাদে নির্বিচারে গুলি চালালে তিনি শহিদ হন।
* ১৪৪১ হিজরি– লেবাননের রাজধানী বৈরুতসহ বিভিন্ন শহরে গণবিক্ষোভ শুরু হয়। এসব বিক্ষোভে দুর্নীতি, জীবনযাত্রার ক্রমবর্ধমান অবস্থা ও অর্থনৈতিক সমস্যা সমাধানে সরকারের ব্যর্থতার প্রতিবাদ জানানো হয়। প্রতিবাদকারীরা লেবাননের তিনটি শীর্ষ পদ: রাষ্ট্রপতি, প্রধানমন্ত্রী ও সংসদ সদস্য থেকে সংশ্লিষ্টদের পদত্যাগের দাবি জানান।

## জন্ম
* ১৩০০ হিজরি– মুহাম্মাদ জমিল আল-শাতি, সিরীয় ইসলামি পণ্ডিত, বিচারক, সুফি ও কবি।
* ১৩১৩ হিজরি– আব্দুর রাজ্জাক আল-সানহুরি, মিশরীয় সংবিধান-বিশেষজ্ঞ ও রাজনীতিবিদ।
* ১৩৫৫ হিজরি–আহমাদ সদকী আল-দাজানি, ফিলিস্তিনি চিন্তাবিদ।
* ১৩৬৬ হিজরি–
** আফিফ শিয়া, লেবাননী অভিনেতা।
** মিরফাত বাদুঈ, মিশরীয় অর্থনীতিবিদ।
* ১৩৮২ হিজরি–সমির আল-কানতার, লেবাননী যোদ্ধা।
* ১৩৯১ হিজরি– হানি আল-তাবাখ, কুয়েতি অভিনেতা।
* ১৩৯৬ হিজরি–  জিহান আব্দুল আজীম, সিরীয় অভিনেত্রী।
* ১৪০১ হিজরি–  ইয়াসা, কুয়েতি অভিনেত্রী।
* ১৪০২ হিজরি–
** হুসাম গালি, মিশরীয় ফুটবল খেলোয়াড়।
** নাজওয়া বেলিজেল, মরোক্কোন বংশোদ্ভূত ফরাসি গায়িকা।
* ১৪০৪ হিজরি– নাসের আল-শুমরানি, সৌদি আরবীয় ফুটবল খেলোয়াড়।
* ১৪১০ হিজরি–
** মুবারক আল-মানে‘, কুয়েতি অভিনেতা।
** শযা জুদাত, মিশরীয় অভিনেত্রী।

## মৃত্যু
* ১৩২৪ হিজরি –আবদুল আজিজ বিন মাতয়াব বিন আব্দুল্লাহ আলে রাশিদ, হাইলের ষষ্ঠ আমির।
* ১৩৫৭ হিজরি–আহমদ আল-ইসকান্দারি, প্রসিদ্ধ আরবি ভাষাবিদ।
* ১৩৭৬ হিজরি–জাগইউদ ইউসুফ, আলজেরীয় স্বাধীনতা সংগ্রামের একজন যোদ্ধা।
* ১৩৭৭ হিজরি– সিরাজ মুনিজ, মিশরীয় অভিনেতা।
* ১৪১৪ হিজরি – আদনান মারঈ, ফিলিস্তিনি প্রতিরোধ-যোদ্ধা ও উত্তর পশ্চিম তীরের "আল-কাসাম ব্রিগেডের" প্রতিষ্ঠাতা সদস্যদের একজন।
* ১৪২৯ হিজরি–আহমাদ আকল, মিশরীয় অভিনেতা।
* ১৪৩১ হিজরি–মুহাম্মদ নায়েল, মিশরের আল-আজহার বিশ্ববিদ্যালয়ের আরবি ভাষা কলেজের প্রাক্তন ডিন ও ইখওয়ানুল মুসলিমিনের প্রাথমিক সদস্যদের একজন।
* ১৪৩৪ হিজরি–তারিক আল-মাকি, তিউনিসীয় ব্যবসায়ী।
* ১৪৩৬ হিজরি– জিয়াদ আবু আইন, ফিলিস্তিনি মন্ত্রী।

## আরো দেখুন

* সফর
* ১ সফর
* ৪ সফর

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## তথ্যসূত্র


## বহিঃসংযোগ

* এখানে দেখুন: সফর মাসে যা ঘটেছিল
* আরবি এনস্লাইক্লোপিডিয়া
* ইসলামি এনস্লাইক্লোপিডিয়া
* আরব সেলিব্রেটিদের জীবনী তথ্য
* খেলোয়াড়দের জীবনী তথ্য

বিষয়শ্রেণী:হিজরি তারিখ
বিষয়শ্রেণী:সফর